**Līgums Nr. FM VID 2025/104**

**“Mācības radiācijas drošībā ”**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/104 “Mācības radiācijas drošībā ” rezultātiem, noslēdz šādu līgumu, (turpmāk – Līgums):

1. **Līguma priekšmets**
	1. Pakalpojuma sniedzējs, saskaņā ar Līgumu un tā pielikumiem, apņemas nodrošināt Pasūtītāja darbiniekiem un ierēdņiem (turpmāk – Dalībnieki) mācības radiācijas drošībā par šādiem kursiem:
		1. kurss “Radiācijas drošība darbā ar vidējas jaudas starojumu ģenerējošām iekārtām”. 1 (viena) kursa ilgums 8 (astoņas) astronomiskās stundas;
		2. kurss “Radiācijas drošība darbā ar lielas jaudas starojumu ģenerējošām iekārtām” 1 (viena) kursa ilgums 14 (četrpadsmit) astronomiskās stundas (turpmāk katrs atsevišķi – Mācību kurss un viss kopā – Mācību kursi).
2. **Līguma summa un norēķinu kārtība**
	1. Līguma kopējā summa ir **33 430,58 EUR** (trīsdesmit trīs tūkstoši četri simti trīsdesmit eur 58 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
	2. Līguma kopējā summā irietvertas Mācību kursu izmaksas saskaņā ar Līguma 2.pielikumā norādītām Mācību kursu cenām.
	3. Līguma 2.pielikumā norādītajās Mācību kursu cenās ir iekļautas visas izmaksas, kas saistītas ar Mācību kursu nodrošināšanu, tajā skaitā, Pakalpojuma sniedzēja pasniedzēju/speciālistu darba samaksa, izmaksas nepieciešamo palīgmateriālu izmantošanai, izmaksas metodisko materiālu sagatavošanai, izmaksas, kas saistītas ar mācību kursam nepieciešamo tehnisko nodrošinājumu, nodokļi (izņemot PVN), nodevas un citas ar Mācību kursa nodrošināšanu savlaicīgu un kvalitatīvu izpildi saistītas izmaksas.
	4. Pasūtītājs par īstenoto/-iem Mācību kursu/-iem veic samaksu, par katru Mācību kursu atsevišķi ar pārskaitījumu uz Pakalpojuma sniedzēja rēķinā norādīto norēķinu kontu kredītiestādē saskaņā ar Līguma 2.pielikumā norādītām cenām 30 (trīsdesmit) dienu laikā pēc tam, kad Līguma 7.1.1.apakšpunktā un 7.1.2.apakšpunktā noteiktās Pušu pilnvarotās personas ir parakstījušas īstenotā Mācības kursa nodošanas-pieņemšanas aktu un Pasūtītājs saņēmis no Pakalpojuma sniedzēja rēķinu.
	5. Pakalpojuma sniedzējs iesniedz Pasūtītājam rēķinu 10 (desmit) dienu laikā pēc tam, kad Pušu pilnvarotās personas ir parakstījušas īstenotā/-o Mācību kursa/-u nodošanas-pieņemšanas aktu. Pakalpojuma sniedzējs sagatavo strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz eAdresi: \_EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi. Visi Līgumā noteiktie nodošanas - pieņemšanas akti, kuros detalizēti norādīti sniegtie pakalpojumi, ir sūtāmi uz Līguma 7.1.1. apakšpunktā norādītās Pasūtītāja pilnvarotās personas elektroniskā pasta adresi.
	6. Pasūtītāja pilnvarotā persona var neparakstīt Līguma 3.17.apakšpunktā minēto Mācību kursa/-u nodošanas-pieņemšanas aktu un neveikt samaksu par īstenoto/-ajiem Mācību kursu/-iem, ja Pakalpojuma sniedzējs mācības nav veicis saskaņā ar Līguma un tā pielikumu noteikumiem.
	7. Pasūtītājam nav pienākums izlietot visu Līguma 2.1.apakšpunktā minēto Līguma summu, pasūtot Mācību kursus Līgumā noteiktā kārtībā.
3. **Pakalpojuma sniegšanas kārtība**
	1. Pakalpojuma sniedzējs veic Dalībnieku Mācības saskaņā ar Līguma 7.1.1.apakšpunktā noteiktās Pasūtītāja pilnvarotās personas iesniegtu sarakstu, kurā norādīts Dalībnieku skaits konkrētajā Mācību kursā.
	2. Pakalpojuma sniedzējs, pēc atsevišķa Pasūtītāja pilnvarotās personas elektroniska pieteikuma nosūtīšanas, nodrošina Dalībniekiem grupu mācības – 1 (vienā) grupā līdz 12 (divpadsmit) dalībniekiem.
	3. Pakalpojuma sniedzējs 10 (desmit) darba dienu laikā no dienas, kad Pasūtītāja pilnvarotā persona, kas noteikta Līguma 7.1.1.apakšpunktā, nosūta Pakalpojuma sniedzējam sarakstu, kurā norādīts Dalībnieku skaits Mācību kursā, sagatavo un elektroniski saskaņo ar Pasūtītāja pilnvaroto personu, kas noteikta Līguma 7.1.1.apakšpunktā, Mācību kursu grafiku (datums, laiks, norises vieta) 2025.gadam.
	4. Mācību kursu grafiku (datums, laiks, norises vieta) 2026., 2027. gadam, Pakalpojumu sniedzējs sagatavo un elektroniski saskaņo ar Pasūtītāja pilnvaroto personu, kas noteikta Līguma 7.1.1.apakšpunktā, ne vēlāk kā līdz attiecīgā gada 1.februārim.
	5. Pakalpojuma sniedzējs apņemas īstenot Mācību kursu/-us saskaņā ar Līguma 1.pielikumā pievienoto Mācību kursa programmu, ietverot Mācību kursa programmas saturā teorētisko daļu, praktisko daļu un pārbaudījumu. Gan teorētiskajai, gan praktiskajai daļai jābūt pieskaņotai muitas darba specifikai – darbam ar bagāžas un kravu kontroles rentgena iekārtām.
	6. Pakalpojuma sniedzējs īsteno Mācību kursus Pasūtītāja darba dienās laika periodā no plkst.8.00 līdz plkst.17.00, atbilstoši savstarpēji saskaņotam Mācību kursu grafikam (Mācību kursa datums, laiks, norises vieta, Dalībnieku saraksts) un atbilstoši konkrētajai Mācību kursa programmai. Vienas Mācību kursa dienas ilgums ne ilgāks kā 8 (astoņas) astronomiskās stundas (1 (viena) astronomiskā stunda atbilst 60 (sešdesmit) minūtēm), ieskaitot pārtraukumu un reģistrācijas laiku, ņemot vēra ka Mācību kursu ilgumu:
		1. kurss “Radiācijas drošība darbā ar vidējas jaudas starojumu ģenerējošām iekārtām”. 1 (viena) kursa ilgums 8 (astoņas) astronomiskās stundas;
		2. kurss “Radiācijas drošība darbā ar lielas jaudas starojumu ģenerējošām iekārtām”. 1 (viena) kursa ilgums 14 (četrpadsmit) astronomiskās stundas (turpmāk viss kopā - Mācības).
	7. Pakalpojuma sniedzējs apņemas informēt Pasūtītāju par jebkādām Mācību kursu grafika izmaiņām ne vēlāk kā 5 (piecas) darba dienas pirms konkrētā Mācību kursa sākuma. Izmaiņas Mācību kursu grafikā savstarpēji vienojoties elektroniski apstiprina Pušu pilnvarotās personas. No Pasūtītāja puses šīs izmaiņas apstiprina Pasūtītāja pilnvarotā persona, kas noteikta Līguma 7.1.apakšpunktā.
	8. Pakalpojuma sniedzējs apņemas īstenot Mācību kursus saskaņā Ministru kabineta 2021.gada 28.janvāra noteikumu Nr.65 “Darbību ar jonizējošā starojuma avotiem paziņošanas, reģistrēšanas un licencēšanas noteikumi” prasībām un izstrādāto mācību kursa programmu. Mācību kursa programmā jābūt iestrādātam arī Valsts vides dienesta Radiācijas drošības centra izveidotajam materiālam “Radiācijas drošības apmācību programma personālam, kas iesaistīts radiometriskajā kontrolē uz valsts robežas (Muitas un Pārtikas un veterinārā dienesta amatpersonas; ostas un lidlauka (lidostas) nodarbinātie)”, kas ir pievienots Līgumam kā Līguma 4.pielikums, tiktāl, cik tas attiecas uz muitas jomu.
	9. Mācību kursu norises vieta pēc Pasūtītāja izvēles ir:
		1. Kursam „Radiācijas drošība darbā ar vidējas jaudas starojumu ģenerējošām iekārtām” – Pakalpojuma sniedzēja nodrošinātās telpās Rīgā\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		2. Kursam „Radiācijas drošība darbā ar lielas jaudas starojumu ģenerējošām iekārtām” - Pasūtītāja telpās (muitas kontroles punktos) Latvijas Republikas teritorijā (turpmāk - izbraukuma mācības);

Tiesības izvēlēties Mācību kursu norises vietu ir Pasūtītajam. Pakalpojuma sniedzējam ir saistošs Pasūtītāja pilnvarotās personas noteiktā Mācību kursa īstenošanas vieta.

* 1. Pakalpojuma sniedzējs Mācību kursus īsteno latviešu valodā.
	2. Pakalpojuma sniedzējs nodrošina Mācību kursu norisi, tajā skaitā nodrošina Mācību kursiem piemērotas, atbilstoši tehniski aprīkotas telpas, nodrošina Mācību kursu organizatorisko norisi, vada Mācību kursu nodarbības atbilstoši Līgumā noteiktajai attiecīgā Mācību kursa programmai, reģistrē Mācību kursu Dalībniekus dalībnieku reģistrācijas veidlapās.
	3. Pakalpojuma sniedzējs nodrošina Mācību kursu Dalībniekus ar kvalitatīvām lekcijām, izdales materiāliem latviešu valodā katram Dalībniekam atbilstoši attiecīgā Mācību kursa programmai.
	4. Pakalpojuma sniedzējs nodrošina Mācību kursa Dalībniekus ar Mācību kursiem nepieciešamo inventāru, uzskates līdzekļiem atbilstoši Mācību kursa programmai, nodrošina Dalībniekiem Mācību kursu īstenošanai nepieciešamās tehniskās iekārtas un materiālus praktiskajām nodarbībām (radioaktivitātes mērīšana, aparatūras kalibrēšana, mērīšanas efektivitāte, radioaktīvā objekta dozas jaudas mērīšana, aktivitātes novērtēšana, aizsardzības pārbaude un novērtēšana, radioaktīvā sasmērējuma kontrole un dezaktivizācija).
	5. Izbraukuma mācībām telpas teorētiskajām mācībām un vietu praktiskajām mācībām pie muitas kontroles punktos uzstādītajām kravu kontroles rentgena iekārtām nodrošina Pasūtītājs.
	6. Pēc katra Mācību kursa pabeigšanas Pakalpojuma sniedzējs:

3.15.1.izsniedz katram Mācību kursa Dalībniekam dokumentu par piedalīšanos Mācību kursā;

3.15.2. iesniedz Pasūtītājam par Mācību kursa norisi apliecinošu dokumentāciju (Dalībnieku reģistrācijas lapas, Dalībniekiem izsniegto dokumentu par piedalīšanos Mācību kursā saraksts ar izsniegto dokumentu reģistrācijas numuriem).

* 1. Pasūtītājs organizē un nodrošina Mācību kursu Dalībnieku ierašanos uz Mācību kursiem.
	2. Pasūtītājam ir tiesības kontrolēt Mācību kursu kvalitāti, veicot Mācību kursu novērošanu (hospitāciju).
	3. Pakalpojuma sniedzējs pēc katra īstenotā Mācību kursa 5 (piecu) darba dienu laikā iesniedz Pasūtītājam nodošanas-pieņemšanas aktu par īstenoto/-ajiem Mācību kursu/-iem. Nodošanas-pieņemšanas aktā tiek norādīta šāda informācija: Mācību kursa nosaukums, norises vieta, norises laiks, Mācību kursa Dalībnieki, Mācību kursa/-u īstenošanas veids. Nodošanas-pieņemšanas aktam jāpievieno Dalībnieku reģistrācijas lapas oriģināls vai kopija, sarakstus ar informāciju par nodrošinātajiem Mācību kursiem un Dalībniekiem izsniegto dokumentu sarakstu. Pakalpojuma sniedzējs vienā nodošanas-pieņemšanas aktā var iekļaut informāciju par vienu vai vairākiem īstenotajiem Mācību kursiem.
	4. Ja Pasūtītāju neapmierina īstenotā Mācību kursa/-u kvalitāte vai īstenotais Mācību kurss/-i neatbilst Līguma noteikumiem, tas neparaksta īstenoto Mācību kursa/-u nodošanas-pieņemšanas aktu un Pasūtītāja pilnvarotā persona, kas noteikta Līguma 7.1.1.apakšpunktā, 5 (piecu) darba dienu laikā elektroniski nosūta Līguma 7.1.2.apakšpunktā noteiktajai Pakalpojuma sniedzēja pilnvarotajai personai pamatotu elektronisku pretenziju un Puses risina strīdu savstarpēju pārrunu ceļā.
	5. Pakalpojuma sniedzējs izbeidz Mācību kursa/-u īstenošanu nekavējoties pēc Pasūtītāja pilnvarotās personas, kas noteikta Līguma 7.1.1.apakšpunktā, elektroniska paziņojuma par Mācību kursa/-u izbeigšanas saņemšanas. Šajā apakšpunktā minētajā gadījumā Pušu pilnvarotās personas paraksta Mācību kursa/-u programmā faktiski īstenoto Mācību nodošanas – pieņemšanas aktu saskaņā ar Līguma 3.18.apakšpunktu un Pasūtītājs norēķinās par faktiski īstenotajiem Mācību kursiem.
	6. Pakalpojuma sniedzējs nodrošina, ka Mācību kursus īstenos Līguma 3.pielikumā norādītie pasniedzēji. Gadījumos, ja ar kādu no Līguma 3.pielikumā norādītiem pasniedzējiem tiek izbeigtas darba tiesiskās attiecības, iestājas pārejoša darbnespēja vai iestājas kāds no Līguma 3.25.apakšpunkta nosacījumiem, Pakalpojuma sniedzējs ir tiesīgs nomainīt Līguma 3.pielikumā sākotnēji minētos pasniedzējus ar citiem pasniedzējiem, kuri atbilst Līguma 3.pielikumā pasniedzējiem Mācību kursā izvirzītajām minimālajām prasībām, pirms pasniedzēju iesaistes Mācību īstenošanā elektroniski to saskaņojot ar Pasūtītāja pilnvaroto personu, kas noteikta Līguma 7.1.1.apakšpunktā. Šādā gadījumā nav nepieciešams veikt grozījumus Līguma .3pielikumā.
	7. Pakalpojuma sniedzējs ir tiesīgs piesaistīt Mācību kursu īstenošanā papildu pasniedzējus, bet tiem visos gadījumos ir jāatbilst Līguma 3.pielikumā attiecīgajā Mācību kursā pasniedzējiem izvirzītajām minimālajām prasībām. Pirms papildu pasniedzēju piesaistes Mācību kursu īstenošanā Pakalpojuma sniedzējs to elektroniski saskaņo ar Pasūtītāja pilnvaroto personu, kas noteikta Līguma 7.1.1.apakšpunktā.
	8. Pasūtītāja pilnvarotā persona ir tiesīga jebkurā laikā pieprasīt no Pakalpojuma sniedzēja visu nepieciešamo informāciju par tā nomaināmajiem vai papildu piesaistītajiem pasniedzējiem un to kvalifikāciju, lai pārliecinātos par minēto pasniedzēju atbilstību Līguma 3.pielikumā pasniedzējiem noteiktajām minimālajām prasībām.
	9. Ja Pakalpojuma sniedzējs nenodrošina sākotnējo pasniedzēju nomaiņu ar citiem pasniedzējiem, kuru kvalifikācija atbilst Līguma 3.pielikumā attiecīgajā Mācību kursā pasniedzējiem noteiktajām minimālajām prasībām, Pasūtītāja pilnvarotā persona ir tiesīga nesaskaņot sākotnējo pasniedzēju nomaiņu. Ja Pakalpojuma sniedzējs ir piesaistījis papildus pasniedzējus, kuru kvalifikācija neatbilst Līguma 3.pielikumā attiecīgajā Mācību kursā pasniedzējiem noteiktajām minimālajām prasībām, Pasūtītāja pilnvarotā persona ir tiesīga neparakstīt attiecīgo Mācību kura/-u nodošanas – pieņemšanas aktu.
	10. Pasūtītāja pilnvarotajai personai ir tiesības elektroniski pieprasīt Pakalpojuma sniedzēja Mācību kursa īstenošanā piesaistīto pasniedzēju nomaiņu, ja Pasūtītāju neapmierina pasniedzēju darba produktivitāte, darba kvalitāte vai citi apstākļi.
1. **Pušu atbildība**
	1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
	2. Par Līguma 3.3. un/vai 3.4. un/vai 3.7.apakšpunktā noradītā termiņu neievērošanu, Pakalpojuma sniedzējs maksā Pasūtītājam līgumsodu 50,00 EUR (piecdesmit *euro un 00 centu*) apmērā par katru tādu saistību neizpildes vai nepienācīgas izpildes gadījumu.
	3. Par Līguma 1. pielikumā noteikto Mācību kursa/-u programmas/-u neievērošanu Pakalpojuma sniedzējs maksā Pasūtītājam līgumsodu 300,00 EUR (trīs simti *euro un 00 centu*) apmērā par katru saistību nepienācīgas izpildes gadījumu.
	4. Ja Pasūtītājs nenorēķinās ar Pakalpojuma sniedzēju Līguma 2.4.apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,5 % (puse no viena procenta) apmērā no nenomaksātās summas par katru nokavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no nenomaksātās summas bez PVN.
	5. Ja Līguma izpildes laikā tiek konstatēts, ka Pakalpojumu sniedzējs Mācību kursa īstenošanā ir iesaistījis pasniedzējus, neievērojot Līgumā noteikto pasniedzēju nomaiņas kārtību vai Līguma izpildē ir piesaistījis pasniedzējus, kuru kvalifikācija nav atbilstoša Līgumā un tā pielikumos pasniedzējiem izvirzītajām prasībām, Pakalpojumu sniedzējs maksā Pasūtītājam līgumsodu 100,00 EUR (simts *euro* un 00 centu) apmērā par katru Mācību dienu, kuru ir novadījis attiecīgais pasniedzējs.
	6. Par Līguma 7.9.apakšpunktā noteikto informācijas neizpaušanas nosacījumu neievērošanu, Pasūtītājam ir tiesības prasīt Pakalpojumu sniedzējam maksāt līgumsodu 500,00 EUR (pieci simti *euro* un 00 centu) apmērā par katru tādu konstatētu gadījumu.
	7. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu, paredzot nomaksāt līgumsodu 1(vienā) mēnesī, ja līgumsoda apmērs nepārsniedz 1 000 EUR (vienu tūkstoti *euro*).
	8. Gadījumā, ja Pakalpojuma sniedzējs neveic aprēķinātā līgumsoda samaksu 4.7.apakšpunktā norādītajā termiņā, Pasūtītājs aprēķināto līgumsoda summu ietur vienpersoniski ieskaita veidā.
	9. Pusēm ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	10. Līgumsoda samaksa neatbrīvo Puses no pārējo līgumsaistību izpildes.
	11. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
	12. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā Datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	13. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	14. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	15. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu aizsardzības pārkāpumu un tā novēršanu, kā arī jāapmaksā ar personas datu aizsardzības pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	16. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
2. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Pakalpojuma sniedzējs veic Mācības laika periodā no Līguma noslēgšanas līdz brīdim, kad iestājies viens no šādiem nosacījumiem:
		1. ir iestājies 2027.gada 17.decembris;

5.2.2. Pasūtītājs ir izlietojis Līguma 2.1. apakšpunktā norādīto kopējo Līguma summu.

* 1. Līgums ir spēkā līdz Pušu saistību pilnīgai izpildei.
	2. Pusēmir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei*.*
	3. Pasūtītājam ir tiesības vienpusēji izbeigt Līguma darbību, 5 (piecas) darba dienas iepriekš rakstiski paziņojot par to Pakalpojums sniedzējam, šādos gadījumos:
		1. ja Pakalpojuma sniedzējs vēlas grozīt Līgumā noteiktās cenas;
		2. ja pasludināts Pakalpojuma sniedzēja maksātnespējas process;
		3. ja kompetentas valsts vai pašvaldību institūcijas Pakalpojuma sniedzēja saimnieciskajā darbībā ir konstatējušas normatīvo aktu pārkāpumus un apturējušas tā darbību.
	4. Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš:
		1. ja atbilstoši Starptautisko un Latvijas Republikas nacionālo sankciju likumam Līguma 7.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
1. **Nepārvarama vara**

6.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

6.2. Par nepārvaramu varu netiek uzskatīti Pakalpojuma sniedzēja pasniedzēju nepieejamība darba nespējas vai citu iemeslu dēļ, kā arī Pakalpojuma sniedzēja mācību telpu nepieejamības to noslogotības dēļ.

6.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

6.4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

6.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

1. **Citi noteikumi**
	1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. no Pasūtītāja puses: jautājumos, kas saistīti ar tiesībām veikt pasūtījumus, tajā skaitā nosūtīt Līguma 3.1.apakšpunktā noteiktos Dalībnieku sarakstus, ar Līgumā paredzēto nodošanas-pieņemšanas aktu parakstīšanu un citu Līgumā noteikto darbību veikšanu, ar kurām netiek uzņemtas finanšu saistības - VID Personālvadības pārvaldes Personāla plānošanas un attīstības daļas vadītāja Ineta Bernāne (t.: +(371) 67122621, e-pasts: Ineta.Bernane@vid.gov.lv) vai VID Personālvadības pārvaldes Personāla plānošanas un attīstības daļas vadītāja vietniece Zane Dzelme (t.: +(371) 67122653, e-pasts: Zane.Dzelme@vid.gov.lv).
		2. no Pakalpojuma sniedzēja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
	3. Pēc Līguma parakstīšanas visu iepriekšējo pārrunu rezultāti un sarakste zaudē spēku.
	4. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt VID Personālvadības pārvaldes direktors vai viņa prombūtnes laikā persona, kura viņu aizvieto.
	5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Pakalpojuma sniedzējs brīdina Pasūtītāju par šādu apstākļu iestāšanos 1 (vienu) mēnesi iepriekš.
	6. Pakalpojuma sniedzējs 2 (divu) darba dienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Pakalpojuma sniedzēja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	7. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	8. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
	9. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāts trešajai pusei un tikt izmantota citiem mērķiem bez otrās Puses rakstiskas piekrišanas.
	10. Par Līguma grozījumiem un papildinājumiem, izņemot Līguma 7.4.apakšpunktā, 3.20.apakšpunktā noteikto gadījumu, Puses vienojas rakstiski.
	11. Līguma grozījumi un papildinājumi ir Līguma neatņemama sastāvdaļa.
	12. Līgums ir sastādīts latviešu valodā uz 7 (septiņām) lapām, tā 1.pielikums – uz 3 (trīs) lapām, 2.pielikums – uz 1 (vienas) lapas, 3.pielikums – uz 1 (vienas) lapas, 4.pielikums uz \_\_\_\_ lapas latviešu valodā elektroniska dokumenta veidā un parakstīts ar drošu elektronisko parakstu.

**Pušu rekvizīti un paraksti:**

|  |  |
| --- | --- |
| **Pasūtītājs:****Valsts ieņēmumu dienests** Talejas iela 1, Rīga, LV-1978, Latvija NMR kods: 90000069281Tālr.: 67120000e-pasts: vid@vid.gov.lve-Adrese: ir aktīva*Norēķinu rekvizīti:* Valsts kaseKods: TRELLV22Konta Nr.: LV26TREL2130056037000Ģenerāldirektora vietnieksJānis Upmanis | **Pakalpojuma sniedzējs:**\_\_\_\_\_\_\_\_\_adrese:NMR kods Nr:PVN maksātāja Nr.:E-pasts:e-Adrese:Tālr.:*Norēķinu rekvizīti*:Banka:Kods:Konta Nr.:*(amats, vārds, uzvārds)* |
|  |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2025/104

“Mācības radiācijas drošībā”

**1.pielikums**

**Mācību kursa programma**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/104 “Mācībasradiācijas drošībā” rezultātiem, vienojas par šādu Mācību kursa programmu:

**Mācību programma kursam “Radiācijas drošība darbā ar vidējas jaudas starojumu ģenerējošām iekārtām”**

**1. Radioaktivitāte un jonizējošais starojums**

Jēdziens par jonizējošā starojuma veidiem, to īpašības, parametri, iedarbība ar vielu. Radioaktivitāte, tās mērvienības, parametri, sabrukšanas likums. Jēdziens par jonizējošā starojuma dozu, dozas mērvienības. Objekta radioaktivitātes un radītās dozas sakarības. Jēdziens par aizsardzību no jonizējošā starojuma, veidi, aprēķini.

**2. Radiometrijas un dozimetrijas pamati**

Radioaktivitātes mērīšanas metodes, detektoru veidi, mēraparāti. Dozas mērīšana. Radiometru un dozimetru kalibrēšana, pārbaude ar etalonavotiem. Praktiskās radioaktīvā sasmērējuma pārbaudes metodes dažādiem objektiem, dozas novērtēšana, iekšējais un ārējais apstarojums. Individuālā dozimetrija, tās principi un veidi.

**3. Iekārtas ar radioaktīvā starojuma avotu raksturojums, uzbūve, parametri**

To darba zonas, dozu sadalījums, darbības specifika. Avota radioaktivitāte un tā radītās dozas sakarības. Aizsardzība pret konkrēto jonizējošo starojumu – tās veidi un pamatprincipi: attālums, laiks, ekrāni –absorbenti. Iespējamie avotu dehermetizācijas apstākļi. Radioaktīvais sasmērējums, tā konstatēšana, dezaktivācija.

**4. Jonizējošā starojuma iedarbība uz cilvēkiem un vidi**

Jonizējošā starojuma bioloģiskā iedarbība, tās medicīniskie aspekti. Cilvēka kritiskie orgāni, pieļaujamās dozas. Staru slimība, tās simptomi, kritiskās dozas. Iekšējās un ārējās apstarošanas efekti. Pasākumi radioekoloģiskas avārijas gadījumā, to profilakse. Radioaktīvā sasmērējuma dezaktivācija. Radioaktīvā piesārņojuma izplatīšanās vidē. Dabiskais fons, tā parametri. Apstarošanas normas personālam un iedzīvotājiem.

**5. Radiācijas drošības sistēma valstī**

5.1. Normatīvo aktu bāze (piemēram, likums “Par radiācijas drošību un kodoldrošību”, Ministru kabineta 09.04.2002. noteikumi Nr.149 “Noteikumi par aizsardzību pret jonizējošo starojumu” u.c.).

5.2. Atbildīgās institūcijas (piemēram, Valsts vides dienesta Radiācijas drošības centrs, Radiācijas drošības padome, muita, Valsts robežsardze, Drošības policija, Labklājības ministrija).

5.3. Galvenās radiācijas drošības prasības un pasākumi, licences darbībām ar jonizējošā starojuma avotu (turpmāk – JSA) nepieciešamība, uzraudzība. Prasības attiecībā uz JSA, dozimetrisko un radiometrisko aparatūru, personālu, organizatoriski – tehniskie pasākumi (instrukcijas, apdrošināšana u.c.). Galvenās prasības attiecībā uz metālu atgriezumu un lūžņu radimetrisko kontroli. Radiācijas drošības centra metodiskās rekomendācijas.

**Praktiskās nodarbības**

1. Radioaktivitātes mērīšana dažādiem starojuma veidiem, aparatūras kalibrēšana, mērīšanas efektivitāte.

2. Radioaktīvā objekta dozas jaudas mērīšana, aktivitātes novērtēšana.

3. Aizsardzības pārbaude un veidošana.

4. Radioaktīvā sasmērējuma kontrole un dezaktivācija.

**Mācību programma kursam “Radiācijas drošība darbā ar lielas jaudas starojumu ģenerējošām iekārtām”**

**1. Radioaktivitāte un jonizējošais starojums**

Jēdziens par JSA veidiem, to īpašības, parametri, iedarbība ar vielu. Radioaktivitāte, tās mērvienības, parametri, sabrukšanas likums. Jēdziens par jonizējošā starojuma dozu, dozas mērvienības. Objekta radioaktivitātes un radītās dozas sakarības. Jēdziens par aizsardzību no jonizējošā starojuma, veidi, aprēķini.

**2. Radiometrijas un dozimetrijas pamati**

Radioaktivitātes mērīšanas principi, metodes, detektoru veidi, mēraparāti. Radiometru un dozimetru kalibrēšana, pārbaude ar etalonavotiem. Absorbētā, ekvivalentā un efektīvā doza. Iekšējais un ārējais apstarojums. Individuālā dozimetrija, tās principi, veidi, mēriekārtas.

**3. Aizsardzība pret jonizējošo starojumu**

Punktveida avoti, sakarība starp konkrēta avota aktivitāti un tā radīto dozas jaudu. Tehniskie starojuma avoti reālā vidē – to dozas jaudas sadalījums telpā. Aizsardzības pret konkrētiem starojumu veidiem īpatnības. Dažādu vielu starojuma absorbcijas īpatnības. Aizsardzības pret starojumu pamatprincipi: attālums, laiks, ekrāni – absorbenti.

**4. Jonizējošā starojuma iedarbība uz cilvēkiem un vidi**

Jonizējošā starojuma bioloģiskā iedarbība, tās medicīniskie aspekti. Cilvēka kritiskie orgāni, pieļaujamās dozas. Staru slimība, tās simptomi, kritiskās dozas. Iekšējās un ārējās apstarošanas efekti. Pasākumi radioekoloģiskas avārijas gadījumā, to profilakse. Radioaktīvā sasmērējuma dezaktivācija. Radioaktīvā piesārņojuma izplatīšanās vidē. Pieļaujamās apstarošanās dozas personālam un iedzīvotājiem.

**5. Radiācijas drošības sistēma valstī**

5.1. Normatīvo aktu bāze (piemēram, likums “Par radiācijas drošību un kodoldrošību”, Ministru kabineta 09.04.2002. noteikumi Nr.149 “Noteikumi par aizsardzību pret jonizējošo starojumu” u.c.).

5.2. Atbildīgās institūcijas (piemēram, Valsts vides dienesta Radiācijas drošības centrs, Radiācijas drošības padome, muita, Valsts robežsardze, Drošības policija, Labklājības. ministrija)

5.3. Galvenās radiācijas drošības prasības un pasākumi, licences darbībām ar JSA nepieciešamība, uzraudzība. Prasības attiecībā uz JSA, dozimetrisko un radiometrisko aparatūru, personālu, organizatoriski – tehniskie pasākumi (instrukcijas, apdrošināšana u.c.). Galvenās prasības attiecībā uz metālu atgriezumu un lūžņu radiometrisko kontroli. Radiācijas drošības centra metodiskās rekomendācijas.

**6. Lielu jonizējošā starojuma avotu bīstamība un to radiācijas drošība**

Ministru kabineta 09.04.2002. noteikumu Nr.149 “Noteikumi par aizsardzību pret jonizējošo starojumu” prasības lielas jaudas JSA lietošanai (telpu sadalījums zonās, iekārtas iedarbināšanas, apturēšanas un bloķēšanas sistēmas, daudzpakāpju aizsardzības sistēma, tehniskā apkope, kalibrēšana. Iespējamās radiācijas avārijas, to profilakse. Radioaktīvā piesārņojuma izplatīšanās vidē veidi un tās novēršana. Rīcība avārijas situācijās.

**7. Lielu jonizējošā starojuma avotu fiziskā aizsardzība**

Ministru kabineta 24.09.2024. noteikumi Nr.615 “Jonizējošā starojuma avotu fiziskās aizsardzības prasības” prasības lielas jaudas JSA lietošanai. Objekta radioaktivitātes un tā radītās dozas sakarības. Aizsardzība pret jonizējošo starojumu, tās veidi un aprēķini. Lielas aktivitātes slēgto izotopisko starojuma avotu bīstamība, tās novēršana, profilaktiskie pasākumi. Drošības pasākumi slēgto avotu dehermetizācijas un delokalizācijas gadījumā.

**Praktiskās nodarbības**

1. Radioaktivitātes mērīšana dažādiem starojuma veidiem, aparatūras kalibrēšana, mērīšanas efektivitāte.

2. Radioaktīvā objekta dozas jaudas mērīšana, aktivitātes novērtēšana.

3. Aizsardzības pārbaude un veidošana.

4. Radioaktīvā sasmērējuma kontrole un dezaktivācija.

|  |  |  |  |  |  |
| --- | --- | --- | --- | --- | --- |
| **Pušu rekvizīti:**

|  |  |
| --- | --- |
| **Pasūtītājs:****Valsts ieņēmumu dienests**  | **Pakalpojuma sniedzējs:** |
| Ģenerāldirektora vietnieksJānis Upmanis |  |

 |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2025/104

“Mācībasradiācijas drošībā”

**2.pielikums**

**Mācību kursu cenas**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/104 “Mācībasradiācijas drošībā” rezultātiem, vienojas par šādu Mācību kursu cenām:

*Līguma pielikums tiks papildināts atbilstoši Pretendenta piedāvajumam.*

**Pušu rekvizīti:**

|  |  |
| --- | --- |
| **Pasūtītājs:****Valsts ieņēmumu dienests**  | **Pakalpojuma sniedzējs:** |
| Ģenerāldirektora vietnieksJānis Upmanis |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Līguma Nr. FM VID 2025/104

“Mācības radiācijas drošībā”

3.pielikums

**Pasniedzēji**

**Valsts ieņēmumu dienests**, reģistrācijas numurs 90000069281, tā ģenerāldirektora vietnieka Jāņa Upmaņa personā, kurš rīkojas saskaņā ar Valsts ieņēmumu dienesta 2024. gada 15. oktobra pilnvaru Nr.286 “Par J.Upmaņa pilnvarojumu”, (turpmāk– Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_\_** Reģ. Nr. \_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pamata (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2025/104 “Mācībasradiācijas drošībā ” rezultātiem, vienojas par šādiem pasniedzējiem:

|  |  |
| --- | --- |
| **Pasniedzēja Vārds, Uzvārds** | **Pasniedzējiem izvirzītās prasības** |
|  | -mācību programmu pasniegšanai nepieciešamās teorētiskās zināšanas (bakalaura vai maģistra grāds inženierzinātņu vai tehnoloģiju vai dzīvās dabas zinātņu, vai fizikālo zinātņu, vai vides aizsardzības, vai civilās un militārās aizsardzības jomā);- praktiskā pieredze (pasniedzēja darbs vismaz 5 mācību grupu vadīšanā iepriekšējo 3 gadu laikā par radiācijas drošību darbā ar vidējas jaudas starojumu ģenerējošām iekārtām un vismaz 5 grupu vadīšanā iepriekšējo 3 gadu laikā par radiācijas drošību darbā ar lielas jaudas starojumu ģenerējošām iekārtām, atbilstoši Ministru kabineta noteikumu prasībām par kārtību, kādā licencē un reģistrē darbības ar jonizējošā starojuma avotiem. |

*Līguma pielikums tiks papildināts atbilstoši Pretendenta piedāvajumam.*

**Pušu rekvizīti:**

|  |  |
| --- | --- |
| **Pasūtītājs:****Valsts ieņēmumu dienests**  | **Pakalpojuma sniedzējs:** |
| Ģenerāldirektora vietnieksJānis Upmanis |  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU